Ny forstander på rekordtid Godt tre uger efter Troels Kold opsagde sin stilling som forstander, har Støvring Højskole afløseren på plads. Bestyrelsen besluttede på et hasteindkaldt møde i mandags at ansætte den 47-årige Vagn Egon Jørgensen. - Jeg tager med glæde udfordringen op, fortæller en tydeligt glad Vagn Egon Jørgensen til TV2/Nord. Han står klar til at tiltræde stillingen den 1. september, en måned efter hans forgænger afleverede sin opsigelse. Vil skaffe 35 nye elever til det nye år Vagn Egon Jørgensen vil danne forstanderpar med sin kone Tina Buchholtz. Der venter parret en stor opgave med at få Støvring Højskole tilbage på ret køl. Det vil ifølge en pressemeddelelse fra skolen ske ved at skaffe 35 nye elever til skolen til den 1. januar 2008 under sloganet:1. januar - 35 elever. Vagn Egon Jørgensen har en fortid som blandt andet orkesterleder og dirigent for det Jydske Underholdningsorkester.

Opsummering:
Vagn Egon Jørgensen afløser Troels Kold som forstander for Støvring Højskole.